Bergans
Store norske leksikon,Kunst og estetikk,Søm, klær og mote,Norsk tekstilindustri
Bergans er en norsk produsent av ryggsekker, tur- og fritidsklær, telt og annet turutstyr, med røtter tilbake til 1908.
Bergans har hovedkontor på Hokksund og hadde i 2018 73 ansatte, i tillegg til 91 ansatte i datterselskaper innen engroshandel, butikker og opplevelser, turer og arrangementer. Konsernet omsatte i 2018 for 674 millioner kroner, noe som var den laveste omsetningen siden 2013. Daglig leder er Jan Tore Jensen og største eier er Torstein Søland fra Drammen, med 58 prosent av aksjene. Historie Sykkelfabrikanten Ole F. Bergan patenterte i 1909 en ny type ryggsekk med bæremeis av metallrør (Bergans-meis). Konstruksjonen tok hensyn til brukerens anatomi med god støtte rundt hoftehøyden. Året etterpå ble ryggsekken tildelt Statsmedalje på den internasjonale jaktutstillingen i Wien.Sverre Young overtok patentrettighetene og startet i 1911 produksjon i Oslo (A/S Bergans meis- og rygsækfabrik). Ryggsekken ble raskt verdensberømt og tatt i bruk både av Roald Amundsen og det norske forsvaret. Senere gjennomgikk konstruksjonen en rekke forandringer og forbedringer, blant annet etter utprøving i arktiske ekspedisjoner og under andre ekstreme forhold, men hovedprinsippene forble de samme.Ryggsekken ble tildelt grand prix ved verdensutstillingene i Barcelona (1929), Brussel (1935) og Paris (1937). Etter patentrettighetens utløp, er meisen kopiert over hele verden.Etter økonomiske vanskeligheter og reorganiseringer kom Bergan-bedriften i 1991 til Drammen og senere Hokksund som Bergans Fritid AS. Her skjer utvikling, design og utprøving av produktene, mens nesten all produksjon ble flyttet til Kina og Vietnam etter nedleggelsen av selskapets fabrikk i Nord-Odal i 1980-årene.Etter høy inntjening på 2000-tallet har Bergans i de påfølgende årene vekslet mellom overskudd og underskudd fra år til år. Les mer i Store norske leksikon Ole F. Bergan meis – bæreredskap industridesign Eksterne lenker Bergans